
32                                                  DR 31.7.2018                                                                         

 

 

 Timbalan Menteri Pengangkutan [Dato' Kamarudin Jaffar]: Tuan Yang di-
Pertua, saya sokong usul yang dicadangkan itu. 

 Tuan Yang di-Pertua: Ahli-ahli Yang Berhormat, sekarang saya kemukakan 
masalah kepada Majlis untuk diputuskan. Masalahnya ialah usul seperti yang dikemukakan 
tadi hendaklah disetujukan. 

 [Usul dikemuka bagi diputuskan; dan disetujukan] 

 

USUL 

MENJUNJUNG KASIH TITAH 
SERI PADUKA BAGINDA YANG DIPERTUAN AGONG 

 

Aturan Urusan Mesyuarat dibaca bagi menyambung semula perbahasan yang 
ditangguhkan atas masalah: 

Bahawa suatu ucapan yang tidak sepertinya dipersembahkan kepada 
Seri Paduka Baginda Yang di-Pertuan Agong, demikian bunyinya; 

"Ampun Tuanku, 

Patik, Yang di-Pertua dan Ahli-ahli Dewan Rakyat Malaysia di dalam 
Persidangan Parlimen, memohon ampun mempersembahkan suatu 
ucapan yang ikhlas daripada Majlis Dewan Rakyat mengucapkan 
berbanyak-banyak syukur dan menjunjung kasih Titah Ke Bawah 
Duli Yang Maha Mulia Seri Paduka Baginda Yang di-Pertuan Agong 
semasa membuka Penggal Pertama, Parlimen Yang Keempat 
Belas." [30 Julai 2018] 

 Tuan Yang di-Pertua: Minta Kementerian Kesihatan mula menjawab. 

 

12.17 tgh. 

 Menteri Kesihatan [Dr. Haji Dzulkefly bin Ahmad]: Terima kasih Tuan Yang di-
Pertua. Tuan Yang di-Pertua,  pertamanya saya ingin merakamkan ucapan terima kasih 
kepada semua Ahli-ahli Yang Berhormat yang telah mengambil bahagian dalam sesi 
perbahasan Menjunjung Kasih Titah Seri Paduka Baginda Yang di-Pertuan Agong yang 
menyentuh bidang kuasa Kementerian Kesihatan Malaysia berkenaan isu-isu utama seperti 
berikut. 

 Pertama, isu kesihatan mental yang dialami oleh rakyat Malaysia oleh Yang 
Berhormat Masjid Tanah dan Yang Berhormat Bagan Serai. Kerjasama Kementerian 
Kesihatan Malaysia dengan Kementerian Kesihatan dan Kesejahteraan Rakyat Sabah oleh 
Yang Berhormat Keningau.  

Perkhidmatan kesihatan di hospital dan klinik di negeri Sarawak dan Sabah oleh 
Yang Berhormat Bandar Kuching, Yang Berhormat Mas Gading, Yang Berhormat Hulu 
Rajang dan Yang Berhormat Kalabakan. Penyakit jarang jumpa rare disease, dengan izin 
Yang Berhormat Rasah. Penyakit berjangkit, communicable diseases oleh Yang Berhormat 
Mas Gading. Bekalan ubat oleh Yang Berhormat Jelutong. Perkhidmatan dan laluan kerjaya 
doktor pakar oleh Yang Berhormat Tanjung Malim. Masa menunggu lama untuk graduan 
lepasan Institut Latihan Kementerian Kesihatan Malaysia (ILKKM) diserap ke dalam 
perkhidmatan oleh Yang Berhormat Tanjung Malim. 

  

 

 



Timbalan Menteri Pengangkutan [Dato' Kamarudin Jaffar]: Tuan Yang di- Pertua, saya sokong usul yang dicadangkan itu. Tuan Yang di-Pertua: Ahli-ahli Yang Berhormat, sekarang saya kemukakan masalah kepada Majlis untuk diputuskan. Masalahnya ialah usul seperti yang dikemukakan tadi hendaklah disetujukan. [Usul dikemuka bagi diputuskan; dan disetujukan]. USUL MENJUNJUNG KASIH TITAH SERI PADUKA BAGINDA YANG DIPERTUAN AGONG. Aturan Urusan Mesyuarat dibaca bagi menyambung semula perbahasan yang ditangguhkan atas masalah: Bahawa suatu ucapan yang tidak sepertinya dipersembahkan kepada Seri Paduka Baginda Yang di-Pertuan Agong, demikian bunyinya; "Ampun Tuanku, Patik, Yang di-Pertua dan Ahli-ahli Dewan Rakyat Malaysia di dalam Persidangan Parlimen, memohon ampun mempersembahkan suatu ucapan yang ikhlas daripada Majlis Dewan Rakyat mengucapkan berbanyak-banyak syukur dan menjunjung kasih Titah Ke Bawah Duli Yang Maha Mulia Seri Paduka Baginda Yang di-Pertuan Agong semasa membuka Penggal Pertama, Parlimen Yang Keempat Belas." [30 Julai 2018] Tuan Yang di-Pertua: Minta Kementerian Kesihatan mula menjawab. 12.17 tgh. Menteri Kesihatan [Dr. Haji Dzulkefly bin Ahmad]: Terima kasih Tuan Yang di- Pertua. Tuan Yang di-Pertua, pertamanya saya ingin merakamkan ucapan terima kasih kepada semua Ahli-ahli Yang Berhormat yang telah mengambil bahagian dalam sesi perbahasan Menjunjung Kasih Titah Seri Paduka Baginda Yang di-Pertuan Agong yang menyentuh bidang kuasa Kementerian Kesihatan Malaysia berkenaan isu-isu utama seperti berikut. Pertama, isu kesihatan mental yang dialami oleh rakyat Malaysia oleh Yang Berhormat Masjid Tanah dan Yang Berhormat Bagan Serai. Kerjasama Kementerian Kesihatan Malaysia dengan Kementerian Kesihatan dan Kesejahteraan Rakyat Sabah oleh Yang Berhormat Keningau. Perkhidmatan kesihatan di hospital dan klinik di negeri Sarawak dan Sabah oleh Yang Berhormat Bandar Kuching, Yang Berhormat Mas Gading, Yang Berhormat Hulu Rajang dan Yang Berhormat Kalabakan. Penyakit jarang jumpa rare disease, dengan izin Yang Berhormat Rasah. Penyakit berjangkit, communicable diseases oleh Yang Berhormat Mas Gading. Bekalan ubat oleh Yang Berhormat Jelutong. Perkhidmatan dan laluan kerjaya doktor pakar oleh Yang Berhormat Tanjung Malim. Masa menunggu lama untuk graduan lepasan Institut Latihan Kementerian Kesihatan Malaysia (ILKKM) diserap ke dalam perkhidmatan oleh Yang Berhormat Tanjung Malim.